Кубак афрыканскіх нацыяў 2023 году

**[[Кубак афрыканскіх нацыяў]] 2023 году** — галоўнае футбольнае спаборніцтва Афрыкі сярод нацыянальных камандаў, якое ладзілася з 13 студзеня па 11 лютага 2024 году ў Кот д’Івуары. Тым ня менш, з спонсарскіх чыньнікаў назва Кубак афрыканскіх нацыяў 2023 году захавалася. Гэта другі раз, калі турнір ладзіўся ў Кот д’Івуары. Першы ж прайшоў у краіне яшчэ ў 1984 годзе. Плянавалася, што спаборніцтвы мусілі быць згуляны ўлетку, каб паменшыць канфлікты з эўрапейскімі футбольнымі клюбамі і турнірамі. Аднак першынство было перанесенае Афрыканскай канфэдэрацыяй футболу на студзень і люты 2024 году празь неспрыяльныя летнія умовы надвор’я ў Кот д’Івуары. Свой тытул абараняла зборная Сэнэгалу.

## Кваліфікацыя
Да ўдзелу ў кваліфікацыі першапачаткова было зарэгістравана 54 зборныя каманды. Улічваючы, што зборныя Рэюньёну і Занзыбару ня ёсьць паўнапраўнымі сябрамі Афрыканскай канфэдэрацыяй футболу, яны былі выключаныя з складу ўдзельнікаў кваліфікацыі. Зборная Эрытрэі зьнялася пасьля лёсаваньня першага раўнда. Зборныя Кеніі і Зымбабвэ былі адхіленыя ФІФА падчас лёсаваньня другога раўнда і выключаныя з спаборніцтваў.

У першым раўндзе 12 зборных з найніжэйшым рэйтынгам у сусьветным рэйтынгу ФІФА паводле стану на сьнежань 2021 году спаборнічалі паміж сабой па алімпійскай сыстэме з двух этапаў. Шэсьць пераможцаў першага раўнда і астатнія 42 зборныя каманды былі падзеленыя на 12 групаў з чатырма ўдзельнікамі ў кожнай у красавіку 2022 году. Другі раўнд ладзіцца з чэрвеня 2022 году па верасень 2023 году. У фінальны раўнд кваліфікаваліся пераможцы груп.

17 з 24 зборных бралі ўдзел у папярэднім першынстве. Агулам, гэты чэмпіянат упершыню з 2015 году адбыўся без дэбютантаў спаборніцтва. Зборныя Дэмакратычнай Рэспублікі Конга, Паўднёва-Афрыканскай Рэспублікі, Анголы, Намібіі і Танзаніі вярнуліся на кантынэнтальны турнір пасьля таго, як ня трапілі на турнір 2021 году. Зборная Замбіі вярнулася пасьля васьмі гадоў адсутнасьці на турніры. Зборнай Мазамбіку бракавала на турніры 10 гадоў.

## Стадыёны
Каб зладзіць турнір Афрыканская канфэдэрацыя футболу высунула наступныя патрыбаваньні, датычныя стадыёнаў. Гэтак матчы мусілі быць згуляныя на двух стадыёнах зьмяшчальнасьцю ня менш за 15 тысяч чалавек, двух стадыёнах зьмяшчальнасьцю ня менш за 20 тысяч чалавек і двух стадыёнах зьмяшчальнасьцю ня менш за 40 тысяч чалавек. Усе гэтыя патрабаваньні былі пасьпяхова выкананыя.

Рыхтавацца да турніру ўрад Кот д’Івуара пачаў у верасьні 2017 году. Захадамі да такой падтрыхтоўкі сталі рэканструкцыя і пашырэньне існага стадыёна імя Фэлікса Уфуэ-Буаньі ў Абіджане і Стад-дэ-ля-Пэ ў Буаке. Новыя стадыёны былі пабудаваныя ў Караго, Сан-Пэдра і Ямусукра. Тры новыя стадыёны атрымаліся зьмяшчальнасьць у 20 тысяч чалавек кожны. У дадатак да рэканструкцыі або будаўніцтва стадыёнаў былі створаныя ці адрамантаваныя трэнавальныя збудаваньні. Гэтак у Абіджане працы рабіліся на васьмі аб’ектах, а ў астатніх гарадах працавалі над чатырма аб’ектамі. Акрамя таго ў Караго быў пабудаваны трохзоркавы гатэль.

## Групавы турнір
На першым этапе чэмпіянату 24 зборныя былі падзеленыя на 6 групаў па 4 каманды. З кожнай групы ў 1/8 фіналу прасунуліся па дзьве каманды. Акрамя таго, 4 найлепшыя каманды зь ліку тых, хто заняў трэці радок, таксама атрымалі месца ў 1/8 фіналу.

### Група A

### Група B

### Група C

### Група D

### Група E

### Група F

## Плэй-оф

:¹ — матч завершыўся ў сэрыі пэнальці
:² — матч завершыўся ў дадатковы час

### 1/8 фіналу

### 1/4 фіналу

### 1/2 фіналу

### Матч за 3-е месца

### Фінал

## Крыніцы

## Вонкавыя спасылкі
* Кубак афрыканскіх нацыяў на сайце CAFonline.com

Катэгорыя:Кубак афрыканскіх нацыяў